Kjell-Børge Freiberg

Kjell-Børge Freiberg (født 27. april 1971) er en norsk politiker (FrP). Han var stortingsrepresentant fra 2017 til 2021. Han var olje- og energiminister i Erna Solbergs regjering fra 31. august 2018 til 18. desember 2019.

Han var ordfører i Hadsel kommune fra 2007 til 2015 og statssekretær i Olje- og energidepartementet fra 2015 til 2017. I 2017 ble han valgt inn på Stortinget etter at han var Fremskrittspartiets førstekandidat i Nordland.

Freiberg var den første ordføreren fra Fremskrittspartiet i Nordland, etter at han ble valgt av en koalisjon mellom Fremskrittspartiet, Høyre, Venstre og den lokale felleslista.

Freiberg etterfulgte Terje Søviknes som olje- og energiminister i Erna Solbergs regjering 31. august 2018.

Under et fylkesstyremøte i Nordland Fremskrittsparti den 5. november 2021 ble Freiberg ekskludert fra partiet. Han skal angivelig ha lekket et internt dokument til Dagens Næringsliv vedrørende en sak organisasjonsutvalget i partiet hadde opprettet i februar 2021 mot fylkesleder Dagfinn Olsen. Denne saken ble lagt bort i mars 2021. Freiberg stilte seg uforstående til eksklusjonen og årsaken til denne, men valgte å ikke påklage vedtaket.

Referanser

Eksterne lenker 
 

Norske olje- og energiministre
Statsråder i Regjeringen Solberg
FrP-statsråder
FrP-ordførere i Nordland
Ordførere i Hadsel
Statssekretærer fra FrP
Statssekretærer i Regjeringen Solberg
Stortingsrepresentanter 2017–2021
Stortingsrepresentanter fra FrP
Stortingsrepresentanter for Nordland
Personer fra Hadsel kommune